Richtersveld Kulturele en Botaniese Landskap - Afrikaans Blog | By South Africa Channel
HomeRegionsEastern CapeFree StateKwazulu NatalLimpopoMpumalangaNorthern CapeNorth WestWestern Capemore...MapTravelHotelsFlightsCar Hiremore...AttractionsMuseumsHeritage SitesParksGame Reservesmore...What to DoSafaris4x4 DrivingCrocodile Cage DivingHikingmore...EventsNewsVideosLocal DirectoryGame LodgesGuest HousesWedding Venuesmore...Add My Establishment South AfricaAfrikaansBlogRichtersveld Kulturele En Botaniese Landskap
Natuurliefhebbers onderweg na die Noord-Kaap Provinsie sal na alle waarskynlikheid aangetrokke voel tot die Richtersveld. Hierdie bergagtige woestynlandskap is anders as wat die meeste mense nog ooit gesien het ─ sommige beskryf dit selfs as ‘n Marslandskap. Dit is ‘n plek met kransagtige steil berge wat skerp styg van plat, sanderige vlaktes en waar die woestynlandskap in skrille kontras is met die loewergroen plantegroei aan die oewers van die Oranje-rivier. Dit alles kom saam in die Richtersveld Kulturele en Botaniese Landskap. Die Richtersveld Kulturele en Botaniese landskap is werklik ‘n plek van kontraste. Met die eerste oogopslag lyk dit asof niks hier kan leef nie, maar by nadere kennisname word ‘n verskeidenheid soogdiere, voëls en reptiele gevind wat in hierdie ongewone wildernis leef. Hoogte bo seespieël verander van 1377m tot ‘n skamele 60m by sekere punte in die reservaat. Hierdie ongewone landskap is spesiaal vir verskeie redes ─ die meeste moet self deur die besoeker ontdek word.
Daar is ‘n paar vereistes wat nagekom moet word alvorens die gebied verken kan word. Die terrein is ongelooflik ru en ‘n 4x4 voertuig is ‘n vereiste. Tweedens is die gebied bekend vir sy aanhoudende droogtetoestande en hitte ─ temperature styg tot 50 grade Celsius in die middag en reën kom omtrent nooit voor nie. Dit is dalk wenslik om leiding by ‘n toergids of reisagentskap te verkry aangesien hulle hul uiterste sal doen om die reis so aangenaam moontlik te maak en die besoeker aan die maksimum kulturele en natuurlike ervarings bloot te stel.